I Z-huset på Aarhus Ø forsvinder udsigten til lystbådehavn og by. I Klintegården og Langelinieparken vil de ikke længere kunne se vandet.

Annonce

På Aarhus Ø er stemningen mildt sagt trykket efter, at Aarhus Kommune præsenterede beboerne for et nyt lokalplanforslag med nummeret 1035. Det tillader nemlig Olav de Linde at bygge sit projekt, Ship, tre etager højere end de fire etager, den første lokalplan fra 2009 gav lov til. Det betyder, at Ship i sin nordlige ende bliver 5,5 meter højere end oprindeligt tilladt. Blandt de mest fortørnede over den nye lokalplan er beboerne i Z-huset lige bag Ship. Her gik salget af lejligheder i gang i 2015. I salgsmaterialet blev der slået på tromme for, at Z-husets beboere ville få "Aarhus' smukkeste udsigt", illustreret af et foto af lystbådehavnen og Klintegården i stemningsfuldt skumringslys.

Beboere i Klintegården og Langelinieparken klager over at miste havudsigt på grund af Ships øgede højde.

Hvad sker der nu



Høringsfristen for lokalplan 1035 udløb onsdag 25. januar.



Nu går Aarhus Kommunes Planafdeling i gang med at danne sig et overblik over indholdet i de næsten 200 indkomne indsigelser.



Når det er sket, laver planafdelingen en indstilling, som forelægges først Magistraten og siden byrådet.



Ifølge Aarhus Kommunes hjemmeside er det forventingen, at byrådet kan andenbehandle lokalplanforslaget på sit møde 5. april.



Den første lokalplan fra 2009 tillader dette byggeri i fire etager. Op til 5,5 meter lavere end den nye lokalplan tillader.

Annonce

"Foragtelig handlemåde"

Truslen om at få dette vue byttet ud med en etageejendom for næsen af Z-huset har fået ejendommens bestyrelse til at gøre indsigelse. I øvrigt sammen med næsten 200 andre indsigere. "Mange ejere ville aldrig have købt lejligheder, hvis de havde vidst, at 1035 var under udarbejdelse. Ejerne blev simpelthen bondefanget af kommunen ved den foragtelige handlemåde," skriver bestyrelsen for Z-huset. Naboerne til Ship har dannet et fællesråd, der har afleveret en indsigelse med samme ordlyd som den fra Z-huset. Fællesrådet repræsenterer ejerforeningerne for Z-huset, Langelinieparken, Lighthouse, Klintegården og Isbjerget. I alt cirka 775 lejligheder. Fællesrådet har antaget advokat Anette Kusk, Dahl Advokatfirma, til at vurdere, om Aarhus Kommunes embedsførelse er i overensstemmelse med blandt andet forvaltningslovens og kommunestyrelseslovens regler om habilitet og magtfordrejning.

Annonce

Havudsigten der blev væk

"Det ønskes samlet set belyst, om kommunens embedsførelse i den konkrete sag giver grundlag for at indlevere en klage til Statsforvaltningens kommunale tilsyn og/eller andre klagemyndigheder," skriver Anette Kusk. Det er ikke kun beboerne på Aarhus Ø, der ikke vil finde sig i at miste udsigt - og risikere, at den manglende udsigt går ud over deres boligers salgspris. Klintegårdens beboere havde engang en prægtig udsigt over Aarhus Bugt. Nu har de blandt andet fire ungdomsboliger, Brabrand Boligforenings bygninger og Z-huset at kigge på. Klintegårdens Ejerforening har derfor også afleveret en indsigelse. "Et Ship i syv etager vil forværre dette yderligere. Vi vil derfor nu gøre krav på at bevare lidt havudsigt fra landsiden," skriver ejerforeningen.

Annonce

"Uacceptabelt"